'অসমৰ চৰকাৰসমূহ সংস্কৃতিৰ ক্ষেত্ৰত অতি দীনহীন বুলি অনুভৱ কৰো। চৰকাৰে ৰাস্তা-ঘাট, দলং-বিলডিং নিৰ্মাণ কৰি জাতি গঠনৰ ক্ষেত্ৰত ভূমিকা গ্ৰহণ কৰিলেও সভ্য মানুহ সৃষ্টি তথা সভ্য মানুহ গঢ়াৰ পৰিৱেশ সৃষ্টি কৰাৰ সম্পৰ্কে চৰকাৰৰ জ্ঞান বা ধ্যান নাই।' এই মন্তব্য প্ৰসিদ্ধ সাহিত্যিক, সাংবাদিক হোমেন বৰগোহাঞিৰ।
অসমত শিশু সাহিত্যৰ অভাৱৰ কথা উল্লেখ কৰি তেওঁ কয় সম্প্ৰতি 'আমাৰ সৰ্বাধিক প্ৰয়োজন হ'ল শিশু আৰু চেমনীয়াৰ উপযোগী কিতাপ আৰু আলোচনী প্ৰকাশৰ বাবে অসম প্ৰকাশন পৰিষদৰ নিচিনা এটা সুকীয়া অনুষ্ঠান খোলা।' শিশু গ্ৰন্থমেলা উদ্যোক্তা সমিতিক তেওঁ শিশু সাহিত্যৰ প্ৰতিযোগিতা পাতিবলৈ আহ্বান জনায়।
বৰগোহাঞিক প্ৰদান কৰা মাধৱ কন্দলি বঁটাত এখন ফুলাম গামোচা, পাটৰ চেলেং, অংগবস্ত্ৰ, মানপত্ৰ, জাপি, শৰাই, স্মাৰক, নগদ ধন ইত্যাদি আছে।
বিশিষ্ট সমালোচক প্ৰভাত বৰাৰ সঞ্চালনাত অনুষ্ঠিত উক্ত সভাখনতে কাজিৰঙা ৰাষ্ট্ৰীয় উদ্যানৰ গঁড হত্যা প্ৰতিৰোধৰ ক্ষেত্ৰত বিশেষ পদক্ষেপ গ্ৰহণ কৰা জখলাবন্ধা আৰক্ষী থানাৰ ভাৰপ্ৰাপ্ত বিষয়া দেৱেন বৰাক উত্তৰ-পূব শিশু গ্ৰন্থমেলা সমিতিয়ে বনবন্ধু বঁটা প্ৰদান কৰে।
এই সভাখনত শ্ৰীমন্ত শংকৰদেৱ বিশ্ববিদ্যালয়ৰ উপাচাৰ্য ডঃ কন্দৰ্প কুমাৰ ডেকা, মাধ্যমিক শিক্ষা বিভাগৰ সচিব চমছেৰ সিং, মাধ্যমিক শিক্ষা বিভাগৰ উপ সচিব প্ৰবীণ শৰ্মা, জ্যেষ্ঠ সাংবাদিক প্ৰকাশ মহন্ত প্ৰমুখ্যে কেইবাজনো গণ্যমান্য ব্যক্তিয়ে অংশগ্ৰহণ কৰে।
আনহাতে কালিৰ অন্তিম দিনৰ কাৰ্যসূচী অনুসৰি, চিত্ৰাংকণ প্ৰতিযোগিতা, লেখিকা সমাৰোহ সমিতিৰ উদ্যোগত অনুষ্ঠিত শিশুৰ বিশেষ অনুষ্ঠানত শতাধিক শিশুৱে গীত-বক্তৃতাৰে নান্দনিক ৰূপ দিয়ে কলংপাৰৰ নেহৰুবালি বাকৰি।
ইয়াৰ উপৰি অকণিৰ সাহিত্য সভাৰ উদ্যোগত 'অসম বিধান সভা চলি আছে' শীৰ্ষক এক আকৰ্ষণীয় অনুষ্ঠানো অনুষ্ঠিত হয়। ইয়াত অংশগ্ৰহণ কৰা কণ কণ শিশুসকলে অতি সাৱলীলভাৱে বিধান সভাৰ এক আভাস দাঙি ধৰে।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
